จับสึก พระอ๊อด หน.แก๊งอ้างเบื้องสูง เดินสายไถเงิน งานแต่ง-งานศพ
เครดิตภาพ : ตำรวจกองปราบ,ตำรวจกองปราบ ตามไปรวบตัว พระอ๊อด หัวหน้าแก๊งตัวแสบ พร้อมลูกสมุนอีกราย ที่ก่อคดีแอบอ้างเบื้องสูง ปลอมเป็นเจ้าหน้าที่วัง เดินสายมอบของชำร่วยตามงานแต่ง-งานศพ ก่อนเรียกรับเงินเจ้าภาพ,จากกรณี เจ้าหน้าที่ตำรวจกองบังคับการปราบปรามกว่า 50 นาย กระจายกำลังลงพื้นที่เข้าตรวจค้นพื้นที่เป้าหมาย 12 จุด ในพื้นที่ จ.นครปฐม และ กทม. เพื่อกวาดล้างจับกุมกลุ่มผู้ต้องหาขบวนการอ้างเป็นข้าราชการชั้นผู้ใหญ่เดินสายมอบของชำร่วยตามงานแต่ง-งานศพ ก่อนเรียกรับเงินเจ้าภาพ จนสามารถจับกุมตัวผู้ร่วมบวนการได้แล้ว 7 ราย ประกอบด้วย นายณรงค์ แซ่เล้า อายุ 36 ปี ชาว จ.นครปฐม น.ส.หทัยพร แสงชาติ อายุ 29 ปี ชาว จ.ร้อยเอ็ด น.ส.บุญส่ง อรุณแสง อายุ 40 ปี ชาว จ.นครปฐม น.ส.กานต์นภัส กรุดพิสมัย อายุ 52 ปี ชาว จ.นครปฐม นายอำนาจ อรุณแสง อายุ 34 ปี ชาว จ.นครปฐม นายศักดิ์ นัทธีศรีอายุ 48 ปี ชาว จ.นครปฐม และนายวีรพงษ์ กรุดพิศสมัย อายุ 35 ปี ชาว จ.นครปฐม ในข้อหาแอบอ้างเบื้องสูง ตามความผิดมาตรา 112 ร่วมกันฉ้อโกง ปลอมเอกสารราชการปลอม พร้อมของกลางประกอบด้วยเครื่องแบบข้าราชการ ของชำร่วยเช่นชุดน้ำชา ผ้าไหม จำนวนมาก เหลือเพียงพระคงศักดิ์ คงคสุวณโณ หรือนายคงศักดิ์ กรุดพิสมัย อายุ 42 ปี หรือพระอ๊อด พระลูกวัดโพรงมะเดื่อ หัวหน้าขบวนการ และนายอำนาจ อรุณแสง อายุ 35 ปี ที่อยู่ระหว่างการหลบหนีตามที่ได้เคยนำเสนอไปแล้วนั้น ,(ป.รวบแก๊ง พระอ๊อดใส่ชุดขรก. อ้างรู้จักคนใหญ่โต รีดไถเงินเจ้าภาพงาน),ความคืบหน้าล่าสุด เมื่อเวลา 13.30 น.วันที่ 27 ม.ค.60 พล.ต.ต.สุทิน ทรัพย์พ่วง ผบก.ป. สั่งการให้ พ.ต.อ.พลฑิต ไชยรส รอง ผบก.ป.พร้อมด้วย พ.ต.อ.นิรันดร์ ปิตะกาศ ผกก.3 บก.ป. พ.ต.อ.ภูมินทร์ พุ่มพันธุ์ม่วง ผกก.5 บก.ป. พ.ต.ท. อนุชา ธนะอุดม รองผกก.กก.3 บก.ป. พ.ต.ท.ธีรพัฒน์ ธารีไทย รอง ผกก.3 บก.ป.พ.ต.ท.วิวัฒน์ จิตโสภากุล สว.กก.3 บก.ป. และเจ้าหน้าที่ กก.3 และ 5 ร่วมกันจับกุมตัว พระคงศักดิ์ กรุดพิสมัย อายุ 42 ปี ชาว จ.นครปฐม ผู้ต้องหาตามหมายจับศาลอาญาที่ 4/2560 ลง 5 ม.ค.60 และนายอำนาจ อรุณแสง อายุ 35 ปี ขาว จ.นครปฐม ผู้ต้องหาตามหมายจับ ศาลอาญาที่ 271/2560 ลงวันที่ 24 ม.ค. 60 ในความผิดฐาน แอบอ้างเบื้องสูง มาตรา 112 และปลอมแปลงเอกสารราชการ ร่วมกันทำขึ้นหรือปลอมซึ่งดวงตราทบวงการเมือง ขององค์กรสาธารณะ, ร่วมกันใช้ดวงตราอันเป็นดวง ตราที่ทำปลอมขึ้น, สวมเครื่องหมายหรือประดับเครื่องหมายของเจ้าพนักงาน โดยสามารถจับกุมตัวผู้ต้องหาทั้ง 2 รายนี้ได้ที่ สำนักสงฆ์ ถ้ำพระ ต.หนองอ้อ อ.หนองวัวซอ จ.อุดรธานี,คดีนี้สืบเนื่องจากเจ้าหน้าที่ตำรวจกองปราบฯได้จับกุมตัวผู้ต้องหาในดีดังกล่าวไปก่อนหน้านี้แล้ว 7 ราย ก่อนที่จะให้การซัดทอดว่าพระคงศักดิ์ เป็นหัวหน้าขบวนการดังกล่าว พร้อมกับนายอำนาจผู้ร่วมขบวนการอีก 1 รายที่อยู่ระหว่างการหลบหนี เจ้าหน้าที่จึงสืบสวนขยายผลลงพื้นที่สืบหาเบาะแสจนทราบว่า ผู้ต้องหาทั้ง 2 รายนี้ ได้หลบหนีไปซ่อนตัวอยู่ภายในสำนักสงฆ์ถ้ำพระ ต.หนองอ้อ อ.หนองวัวซอ จ.อุดรธานี จึงนำกำลังไปปิดล้อมก่อนแสดงตัวเข้าจับกุมผู้ต้องหาทั้ง 2 คน,จากนั้นจึงเชิญตัวพระคงศักดิ์ ไปประกอบพิธีลาสิกขากับเจ้าคณะตำบลหนองอ้อ ที่วัดรัตนาราม บ้านหนองอ้อ พร้อมควบคุมตัวผู้ต้องหาทั้ง 2 รายนี้ กลับมาดำเนินคดีที่กองบังคับการปราบปราม,จากการสอบสวน ผู้ต้องหาทั้ง 2 รายนี้ ยังคงให้การปฏิเสธว่า ไม่ได้มีส่วนเกี่ยวข้องกับเรื่องดังกล่าวแต่อย่างใด แต่เจ้าหน้าที่ยังไม่ปักใจเชื่อคำให้การจึงแจ้งข้อกล่าวหาตามหมายจับ ก่อนคุมตัวส่ง พนักงานสอบสวน กก.5 บก.ป. ดำเนินการตามกฎหมายต่อไป.
ตำรวจกองปราบ ตามไปรวบตัว พระอ๊อด หัวหน้าแก๊งตัวแสบ พร้อมลูกสมุนอีกราย ที่ก่อคดีแอบอ้างเบื้องสูง ปลอมเป็นเจ้าหน้าที่วัง เดินสายมอบของชำร่วยตามงานแต่ง-งานศพ ก่อนเรียกรับเงินเจ้าภาพ
แอบอ้างเบื้องสูง,พระรีดไถเงิน,หมิ่นเบื้องสูง,ปลอมเป็นเจ้าหน้าที่วัง,พระอ๊อด